Aarne Viisimaa

Aarne Viisimaa (1935. aastani Arnold Peeter VismannTallinna Jaani Kogudus, II pihtkonna III personaalraamat; 1919-1940 Saaga TLA.1358.2.54:361 ehk Arnold Wisman, 25. november 1898 Sangaste – 2. oktoober 1989 Stockholm) oli eesti laulja (tenor).

Arnold Wisman sündis külasepa pojana. Mõlemal tema vanemal oli ilus lauluhääl ning nad olid tegevad Sangaste Laulu ja Mängu Seltsis. Juba 15-aastaselt hakkas Arnold koori juhatama, osales näidendeis ning oli ka ise näitejuht. Pärast külakooli õppis ta Otepää progümnaasiumis ja Tartu Kommertskoolis ning astus siis 1920 Tartu Ülikooli kaubandusteaduskonna õpilaseks. Juba Kommertskooli ajal oli ta esinenud Vanemuise etendustes kooris ning pärast kooli lõpetamist sai samas tööd palgalise näitlejana draama ja opereti alal. Kuna töö kõrvalt oli kõrgkoolis õppimine raske, loobus ta sellest ning asus Stahlbergi juhatusel laulu õppima. Lavastas kahe aasta jooksul Vanemuises viis ooperit ning lõpetas 1927. aastal Tartu Konservatooriumi lauluklassi selle viimases lennus.Arnold Vismann 15 a. laval. - Olion, nr 1 1933, lk 217. 

Pärast konservatooriumi lõpetamist asus tööle Estonia teatrisse Tallinnas. Aarne Viisimaa laule salvestati grammofoniplaatidele, eriti populaarseks osutus tema sisselauldud "Lapsepõlve kodu".

1930. aastatel pidas ta Tallinnas kirjutustarvete äri.Maa Hääl : maarahva ajaleht, nr. 36, 26 märts 1934

Korporatsiooni Ugala vilistlane.

 Isiklikku 
Tema poeg Vello Viisimaa oli opereti- ja estraadinäitleja.

 Viited 

 Kirjandus 
 Harri Kiisk. Aarne Viisimaa mälestuseks. Teataja, 14. oktoober 1989, nr 19, lk 9.

Kategooria:Eesti lauljad
Kategooria:Korporatsioon Ugala liikmed
Kategooria:Eestlased Rootsis
Kategooria:Sündinud 1898
Kategooria:Surnud 1989